Farfesun kaza da dankalin turawa don Ramadan
Assalamu alaikum Uwargida, barkanmu da sake saduwa da ku a cikin wannan watan mai albarka. Muna fatan Allah ya fishshemu lafiya. Bai kamata wadda ya yi azumi ya yi buda baki da abu mai sanyi ba domin hakan na haifar da cututtuka. Yana da kyau a fara shan abu mai dumi bayan anci dabino. Kamar su farfesu domin warware hanji kafin a fara da komai domin samun lafiya. Don hakane a yau na kawo muku yadda ake sarrafa farfesun kaza da dankalin turawa. A ci dadi lafiya.
• Dankalin turawa
• “Peas”
• Kayan kanshi
A wanke kaza tsaf kamar yadda na koyar a baya. Sannan a daura akan wuta a zuba ruwa kadan tare da zuba masa yankakkiyar albasa da kayan kanshi wadda zata cire karni. Bayan haka, sai a kankare karas sannan a wanke a yayyanka shi kanana a ajiye a gefe. Sannan a fere dankalin turawa sai a raba kowanne daya guda biyu.
Idan kazar ta dan fara dahuwa sai a kara mata ruwa sannan a jajjaga attarugu da tafarnuwa a zuba. A daka citta a zuba sannan a zuba dankalin turawa da yankakkiyan karas da kuma ‘peas’. A zuba magi da kori. Idan ruwan ya dan janye sannan a sauke. A dan yi shi da romo-romo. A sha ruwa lafiya!